Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18017

b) a rendelkezésre álló felszállási nekifutási távolság végénél áthalad a futópálya középvonalon kijelölt ponton. Megjegyzés: A futópálya, padka vagy sáv kereszt és hosszirányú lejtése miatt bizonyos esetekben a biztonsági felszállási terület fentiek szerint meghatározott alsó síkja a futópálya, padka vagy sáv tengerszint feletti magassága alatt lehet. Nem szükséges és javasolt, hogy ezeket a biztonsági felszállási terület alsó síkjával egy magasságra hozzák és az sem, hogy a futópálya sávon túl a biztonsági terület síkja fölé nyúló, de ennek szintje alatt levő talajt, vagy tárgyakat eltávolítsák kivéve, ha az a légijárművek biztonságát veszélyeztetheti. 3.6.5 Ajánlás — Amennyiben a biztonsági felszállási területen a talaj lejtése relatív kis mértékű, vagy ha az átlagos érték felfelé irányuló, kerüljék a lejtés hirtelen változásait. Az ilyen esetekben a meghosszabbított középvonal mindkét oldalán, attól 22.5 méterre, vagy a futópálya szélességének fele távolságra — amelyik a nagyobb érték — terjedő biztonsági felszállási terület szakaszon belül a lejtés, a lejtés változása, valamint a futópálya és biztonsági terület közötti átmenet általában feleljen meg a futópálya hasonló jellemzőinek. Tárgyak a biztonsági felszállási területeken Megjegyzés: A biztonsági felszállási területen levő berendezések és szerkezetek kialakítására, elhelyezésére és felszerelésére vonatkozó tájékoztatás a 9.9 pontban található. 3.6.6 Ajánlás — A biztonsági felszállási területen elhelyezkedő bármely tárgy, amely veszélyeztetheti a levegőben levő repülőgépeket, akadálynak tekintendő és eltávolítandó. 3.7 Biztonsági megállási terület Megjegyzés: A biztonsági megállási területekről szóló, a jelen részben található részletes előírások nem jelentik azt, hogy ilyen területet kötelező létesíteni. A biztonsági megállási területek alkalmazásával és igénybevételével kapcsolatos útmutató az A. Melléklet 2. részében található. A biztonsági megállási terület szélessége 3.7.1 A biztonsági megállási terület ugyanolyan széles legyen, mint az a futópálya, amelyhez azt létesítették. A biztonsági megállási terület lejtviszonyai 3.7.2 Ajánlás — A biztonsági megállási terület lejtése és annak változásai, valamint a futópálya és a biztonsági megállási terület közötti átmenet feleljenek meg a 3.1.13 — 3.1.19 pontok előírásainak azon futópálya vonatkozásában, amelyhez biztonsági megállási területet kialakították, kivéve;

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes